ટુંકમાં પ્રજાપતિ સમાજની મહિલાની ફરિયાદ બાદ જે 40થી 45 દિવસ સમાજ દ્વારા વિવિધ કાર્યક્રમો કરાયા. અખબારો અને ન્યુઝ ચેનલોમાં મોટામોટા અહેવાલો પ્રસિધ્ધ થયા અને ત્યારબાદ સમાજના આગેવાનોના કહેવાથી અચાનક યુ-ટર્ન લઈ ભોગબનનારે હાઇકોર્ટમાં સોગંદનામુ કરી ફરિયાદ પાછી ખેંચી લીધી. આ બધું પ્રજાપતિ સમાજ ઉપર કલંક જેવી ઘટના સાબિત થયું છે. જેથી આજે પ્રજાપતિ સમાજને અન્ય સમાજો સામે નીચા જોવા જેવો અહેસાસ થઈ રહ્યો છે. કેમકે પીડિતાને ન્યાય અપાવવા સાથ આપનારા લોકોને જાણ કર્યા વિના બંધ બારણે કોઈ પણ જાતની લાલચમાં સમાધાન કરી લઈ સમાજને તમામ ભોગે નીચો પાડેલ છે. જેના કારણે સમગ્ર પ્રજાપતિ સમાજ ઉપર પોલીસ, કોર્ટ, સરકારી તંત્ર, ન્યાય તંત્ર વિશ્વાસ કરશે નહિ. આ બધાના કારણે સમાજને ભવિષ્યમાં ક્યારેય ભરપાઈ ન થઈ શકે તેવું નુકશાન થયું છે.